

**งานแถลงข่าวเปิดตัวหนังสือการ์ตูนเรื่อง “วิถีธรรมตามรอยพ่อ”**

วันพฤหัสบดีที่ ๑๘ ธันวาคม ๒๕๕๗ เวลา ๐๙.๐๙ นาฬิกา ณ บริเวณห้องโถง อาคารรัฐสภา ๑ สำนักงานเลขาธิการสภาผู้แทนราษฎร โดยคณะกรรมการผลิตหนังสือการ์ตูนเรื่อง “วิถีธรรมตามรอยพ่อ” จัดงานแถลงข่าวเปิดตัวหนังสือการ์ตูนเรื่อง “วิถีธรรมตามรอยพ่อ” โดยมี นายจเร พันธุ์เปรื่อง เลขาธิการ สภาผู้แทนราษฎร นายวัชรกิติ วัชโรทัย กรมวังผู้ใหญ่ สำนักพระราชวัง รองศาสตราจารย์ ดร.ภิญโญ สุวรรณคีรี ศิลปินแห่งชาติ สาขาทัศนศิลป์ (สถาปัตยกรรม) ในฐานะที่ปรึกษากรรมการผลิตหนังสือการ์ตูนฯ นายอนุวัต ตันติวงศ์ รองเลขาธิการสภาผู้แทนราษฎร ประธานกรรมการผลิตหนังสือการ์ตูนฯ พร้อมด้วย อาจารย์อรอร ฤทธิ์กลาง ผู้แทนจากสำนักงานคณะกรรมการการศึกษาขั้นพื้นฐาน (สพฐ.) ประธานอนุกรรมการยกร่างต้นฉบับของหนังสือการ์ตูนฯ นายปรีดา ปัญญาจันทร์ นักเขียนอิสระ ผู้เขียนเนื้อเรื่องหนังสือการ์ตูนฯ และ นายเรืองศักดิ์ ดวงพลา นักวาดการ์ตูนอิสระ ผู้วาดภาพหนังสือการ์ตูนฯ ร่วมแถลงข่าว

หลังจากนั้นนายจเร พันธุ์เปรื่อง เลขาธิการสภาผู้แทนราษฎร ได้มอบหนังสือการ์ตูนฯให้กับ นางสุกัญญา งามบรรจง ผู้อำนวยการสำนักวิชาการและมาตรฐานการศึกษา ตัวแทนเลขาธิการคณะกรรมการการศึกษาขั้นพื้นฐาน (สพฐ.) เพื่อมอบให้กับโรงเรียนระดับประถมศึกษาทั่วประเทศในสังกัดสำนักงานคณะกรรมการการศึกษาขั้นพื้นฐาน

สำนักงานเลขาธิการสภาผู้แทนราษฎรได้ตระหนักถึงความสำคัญของสถาบันพระมหากษัตริย์ การบำเพ็ญพระราชกรณียกิจ ทรงงานมาด้วยความเหน็ดเหนื่อย จึงได้จัดทำหนังสือการ์ตูนเรื่อง “วิถีธรรมตามรอยพ่อ” มีวัตถุประสงค์เพื่อนำขึ้นทูลเกล้าฯ ถวายพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๘๗ พรรษา ๕ ธันวาคม ๒๕๕๗ และเพื่อมอบให้สถานศึกษาระดับประถมศึกษา ทั่วประเทศ สังกัดสำนักงานคณะกรรมการการศึกษาขั้นพื้นฐาน เพื่อปลูกฝังจิตสำนึกด้านคุณธรรมจริยธรรม และปลูกฝังให้นักเรียนเห็นถึงความสำคัญของสถาบันพระมหากษัตริย์ โดยคณะกรรมการจัดทำหนังสือ การ์ตูนฯ ได้รับอนุญาตประทานสัมภาษณ์และสัมภาษณ์หม่อมเจ้าภีศเดช รัชนี ประธานมูลนิธิโครงการหลวงฯ และผู้อำนวยการโครงการหลวงพระบรมราชานุเคราะห์ชาวเขา สมเด็จพระวันรัต รักษาการเจ้าอาวาสวัดบวรนิเวศวิหาร ศาสตราจารย์พิเศษ คุณหญิงแม้นมาส ชวลิต นายกสมาคมห้องสมุดแห่งประเทศไทย ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ศาสตราจารย์ระพี สาคริก ราษฎรอาวุโส อดีตอธิการบดีมหาวิทยาลัยเกษตรศาสตร์ นักวิจัย นักวิชาการเกษตร และผู้บุกเบิกวงการกล้วยไม้ของประเทศไทยอาจารย์สันทัด ตัณฑนันทน์ รองประธานกรรมการมูลนิธิ หอสมุดดนตรีพระบาทสมเด็จ พระเจ้าอยู่หัว รัชกาลที่ ๙ และรองศาสตราจารย์หม่อมหลวง จารุพันธ์ ทองแถม หัวหน้าโครงการผลิตภัณฑ์

**- ๒ -**

ไม้ประดับแห้ง อาจารย์ประจำภาควิชาพืชสวน คณะเกษตร มหาวิทยาลัยเกษตรศาสตร์ เพื่อขอคำแนะนำและรวบรวมข้อมูลที่ได้มาจัดทำเนื้อหาของหนังสือการ์ตูนฯ นอกจากนี้คณะกรรมการจัดทำหนังสือการ์ตูนฯ ได้ศึกษาดูงานเพื่อศึกษาและจัดเตรียมข้อมูลจัดทำเนื้อหาของหนังสือการ์ตูนฯ ในโครงการต่าง ๆ ได้แก่ โครงการเพิ่มวิสัยทัศน์ “สร้างผู้นำวิถีธรรมตามรอยพ่อ”ณ จังหวัดเชียงใหม่ พระตำหนักภูพิงค์ราชนิเวศน์ โครงการเพิ่มวิสัยทัศน์ “สร้างผู้นำวิถีธรรมตามรอยพ่อ”ณ จังหวัดสกลนคร พระตำหนักภูพานราชนิเวศน์ และโครงการเพิ่มวิสัยทัศน์ “สร้างผู้นำวิถีธรรมตามรอยพ่อ” ณ โครงการชั่งหัวมัน ตามพระราชดำริ จังหวัดเพชรบุรี

ทั้งนี้ ได้มีการทูลเกล้าฯ ถวายจำนวน ๔ ครั้ง ดังนี้

๑. วันที่ ๑ ธันวาคม ๒๕๕๗ ณ วังสราญรมย์ นายจเร พันธุ์เปรื่อง เลขาธิการสภาผู้แทน ราษฎร ในฐานะที่ปรึกษาและกรรมการผลิตหนังสือการ์ตูน เรื่อง “วิถีธรรมตามรอยพ่อ” และนายอนุวัต ตันติวงศ์ รองเลขาธิการสภาผู้แทนราษฎร ในฐานะประธานกรรมการฯ พร้อมด้วยคณะกรรมการฯ มอบหนังสือการ์ตูนฯ จำนวน ๑๐ เล่ม ให้แก่ นายกฤษณ์ กาญจนกุญชร ราชเลขาธิการ เพื่อนำขึ้นทูลเกล้าฯ ถวายพระบาทสมเด็จพระเจ้าอยู่หัว

๒. วันที่ ๑ ธันวาคม ๒๕๕๗ ณ พระที่นั่งอัมพรสถาน นายอนุวัต ตันติวงศ์ รองเลขาธิการ สภาผู้แทนราษฎร ในฐานะประธานกรรมการผลิตหนังสือการ์ตูนฯ มอบหนังสือการ์ตูนฯ จำนวน ๕ เล่ม ให้แก่ พลอากาศเอก เกษม อยู่สุข หัวหน้าสำนักงานราชเลขานุการในพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เพื่อทูลเกล้าฯ ถวายสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร

๓. วันที่ ๓ ธันวาคม ๒๕๕๗ ณ กองงานราชเลขานุการในพระองค์สมเด็จพระบรมราชินีนาถ นายอนุวัต ตันติวงศ์ รองเลขาธิการสภาผู้แทนราษฎร ในฐานะประธานกรรมการผลิตหนังสือการ์ตูนฯ มอบหนังสือการ์ตูนฯ จำนวน ๑๐ เล่ม ให้แก่ ท่านผู้หญิงภรณี มหานนท์ ราชเลขานุการในพระองค์ สมเด็จพระบรมราชินีนาถ เพื่อทูลเกล้าฯ ถวายสมเด็จพระนางเจ้าสิริกิติ์ พระบรมราชินีนาถ

๔. วันที่ ๑๕ ธันวาคม ๒๕๕๗ ณ กองราชเลขานุการในพระองค์สมเด็จพระเทพรัตนราชสุดาฯ สยามบรมราชกุมารี สวนจิตรลดา นางสายทิพย์ เชาวลิตถวิล รองเลขาธิการสภาผู้แทนราษฎร ในฐานะกรรมการผลิตหนังสือการ์ตูนฯ มอบหนังสือการ์ตูนฯ จำนวน ๕ เล่ม ให้แก่ คุณหญิงอารยา พิบูลนครินทร์ ราชเลขานุการในพระองค์สมเด็จพระเทพรัตนราชสุดาฯ สยามบรมราชกุมารี เพื่อทูลเกล้าฯ ถวายสมเด็จพระเทพรัตนราชสุดาฯ สยามบรมราชกุมารี

------------------------------------------